Jussikese seitse sõpra

"Jussikese seitse sõpra" on eesti kirjaniku ja raamatukunstniku Silvi Väljali lasteraamat, mille esmatrükk avaldati 1966. aastal. Enamasti illustraatorina tegutsenud Väljal on selle raamatu puhul niihästi teksti kui ka piltide autor.

Raamatus külastab Jussike järjest kõiki seitset nädalapäeva.

Populaarsest raamatust on ilmunud arvukalt kordustrükke ja seda on tõlgitud araabia, bengali, fääri, hispaania, inglise, lao, leedu, marathi, saksa, singali, slovaki, soome, telugu, tšehhi, ukraina, ungari ja vene keelde."Sada kõige-kõigemat fakti meie maa ja rahva kohta: kes on Eesti kõige noorem ja kõige vanem õpetaja?" Postimees, 4. september 2017

Lihtsa ja meeldejääva süžee tõttu on seda lavastatud korduvalt nii lasteasutustes"Lastehommik Tallinna Männikäbi Lasteaia etendusega "Jussikese 7 sõpra"" Mustamäe kultuurikeskuse Kaja kodulehel (vaadatud 8. veebruaril 2013) kui ka kutselistes teatrites (sh 2002. aastal Nukuteatris, lavastaja Anne Türnpu"Jussikese seitse sõpra" Nukuteatri kodulehel (vaadatud 8. veebruaril 2013) ning Endla teatri ja Kuressaare Linnateatri koostöös"Silvi Väljal, Kiti Kaur "Jussikese seitse sõpra": Endla Teatri koostööprojekt Kuressaare Linnateatriga" SA Eesti Teatri Festivali kodulehel (vaadatud 8. veebruaril 2013)). Muuhulgas on "Jussikese seitsme sõbra" lavastust tutvustatud mitmes välisriigis (sh Kasahstanis, Hiinas, Fääri saartel, Jaapanis ja Venemaal"“Jussikese seitse sõpra” käis Kasahstanis!" Nukuteatri kodulehel (vaadatud 8. veebruaril 2013)"NUKU teatris näeb etendust "Jussikese seitse sõpra" hiina keeles" ERR, 28.09.2012 (vaadatud 8. veebruaril 2013)Viljar Voog "Jussikese seitse keelt: mitu kuud tuupimist kolme pooletunnise etenduse nimel" Õhtuleht, 1. oktoober 2012 (vaadatud 8. veebruaril 2013)).

1967. aastal tehti raamatu ainetel Tallinnfilmis samanimeline multifilm (režissöör Heino Pars)"Jussikese seitse sõpra" portaalis IMDB (vaadatud 8. veebruaril 2013).

Viited

Välislingid
 "Jussikese seitse sõpra" portaalis IMDB
 Viljar Voog "Jussikese seitse keelt: mitu kuud tuupimist kolme pooletunnise etenduse nimel" Õhtuleht, 1. oktoober 2012

Kategooria:Eesti lasteraamatud
Kategooria:1966. aasta kirjandusteosed